Днямі стала відавочна, што работы прыбавіцца: у Асіповіцкім, Бабруйскім, Глускім і Быхаўскім раёнах выявілася ўсыханне сасны, што патрабуе правядзення дадатковых санітарных высечак. З-за падзення ўзроўню грунтовых вод лясы на ўзвышшах адчуваюць крытычны дэфіцыт увільгатнення. Яшчэ адна кліматычная бяда — цёплыя зімы, якія вельмі спрыяюць размнажэнню разнастайных насякомых-шкоднікаў. Аслабленыя ж засухай дрэвы для іх — багатая кармавая база, таму дзейнічаць трэба хутка і правільна, дакладна выконваючы ўсе патрабаванні лесакарыстання